**E L Ő T E R J E S Z T É S**

**Szombathely Megyei Jogú Város Közgyűlése Gazdasági és Jogi Bizottságának**

**2025. május 26-i ülésére**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottságának**

**2025. május 27-i ülésére**

**Javaslat a Kenyérvíz utca folytatásában kiépült út ingatlan - és közművagyon átadás-átvételével kapcsolatos megállapodás jóváhagyására**

A Közgyűlés a 128/2024. (IV.25.) Kgy. számú határozatában úgy döntött, hogy Szombathely Megyei Jogú Város Önkormányzata a Kenyérvíz utca 8612/21 helyrajzi számú ingatlant, valamint az annak területén kiépített vízi közműveket az alábbi feltételek teljesülését követően térítésmentesen tulajdonba és kezelésbe átveszi.

Az átvétel feltételei:

* a víziközművek még hiányzó (ivóvíz, csapadékvíz) üzemeltetési engedélyeinek beszerzése;
* az Átadónak a kiépült útról, járdákról, a telepített növényzetről a jelenlegi állapotot feltüntető geodéziai felmérést kell készíteni és azt digitális formátumban az Önkormányzatnak át kell adni;
* a vízi közművek megvalósulási terveit digitális formában az Önkormányzatnak át kell adni;
* a vagyonnyilvántartáshoz szükséges műszaki és pénzügyi adatokat az Átadónak át kell adni az Önkormányzat részére.

A Közgyűlés felhatalmazta a Gazdasági és Jogi Bizottságot, hogy a fenti feltételek maradéktalan teljesítését követően hagyja jóvá a terület térítésmentes önkormányzati tulajdonba adására vonatkozó szerződés(eke)t, egyúttal felhatalmazta a Polgármestert, hogy Gazdasági és Jogi Bizottság jóváhagyását követően az átadás-átvétellel kapcsolatos szerződés(eke)t aláírja.

Tájékoztatom a Tisztelt Bizottságot, hogy a víziközmű szolgáltató nyilatkozata szerint az ivóvízhálózat létesítményeinek műszaki állapota üzemeltetésre megfelelő, javasolja az önkormányzati tulajdonba vételt azzal, hogy a hiányzó üzemeltetési engedélyek beszerzése az önkormányzati tulajdonba vételt követően a víziközmű szolgáltató által valósulhat meg.

A West-Pannon Shop Kft., mint Átadó a fenti határozatban foglaltakat, egyebekben maradéktalanul teljesítette, így az ingatlan – és közművagyon Önkormányzat részéről történő térítésmentes átvételének akadálya nincs.

Az előterjesztés 1. számú mellékletét képező tulajdon- és kezelői jog ingyenes átadásáról szóló Megállapodás alapján a 8612/21 hrsz-ú ingatlan és az annak területén kiépített út, a közvilágítás, valamint a víziközművek kerülnek az Önkormányzat tulajdonába és kezelésébe.

A fentiek alapján kérem a Tisztelt Bizottságokat, hogy az előterjesztésben foglaltakat tárgyalják meg és a határozati javaslatot szíveskedjenek elfogadni.

**Szombathely, 2025. május „ ”**

**/: Dr. Nemény András :/**

**I.**

**HATÁROZATI JAVASLAT**

**…../2025. (V.26.) GJB. számú határozat**

A Gazdasági és Jogi Bizottság a Közgyűlés 128/2024. (IV.25.) Kgy. számú határozatában foglalt felhatalmazás alapján a Kenyérvíz utcai 8612/21 helyrajzi számú ingatlan – és közművagyon átadás-átvételével kapcsolatos megállapodás jóváhagyására vonatkozó előterjesztést megtárgyalta és az 1. sz. melléklet szerinti, Tulajdon- és kezelői jog ingyenes átadásáról szóló megállapodást jóváhagyja.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

Bokányi Adrienn, a Gazdasági és Jogi Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal

**II.**

**HATÁROZATI JAVASLAT**

**…../2025. (V.27.) VISB. számú határozat**

A Városstratégiai, Idegenforgalmi és Sport Bizottság az SZMSZ 54. § (1) bekezdés 13. pontja alapján a Kenyérvíz utcai 8612/21 helyrajzi számú ingatlan - és közművagyon átadás-átvételével kapcsolatos megállapodás jóváhagyására vonatkozó előterjesztést megtárgyalta és az 1. sz. melléklet szerinti, Tulajdon- és kezelői jog ingyenes átadásáról szóló megállapodásban foglaltakkal egyetért.

**Felelős:**  Dr. Nemény András polgármester

Horváth Soma alpolgármester

Dr. Horváth Attila alpolgármester

Dr. Károlyi Ákos jegyző

Tóth Kálmán, a Városstratégiai, Idegenforgalmi és Sport Bizottság elnöke

(a végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője)

**Határidő:** azonnal